
Magunkon viselt szövegek. A legrégebbi amulettszövegektől a mai pólófeliratokig és tetoválásokig

A képies gondolkodás kiterjedése a későmodern korban életünk minden területén egyre dominánsabb szerepet kap. Ez az állítás igaz a magunkon hordott képekre és képies szövegekre, jelekre is, melyek tartománya így folyamatosan bővül, és egyre inkább válik életünk szerves részévé. Ezeket, a kép és szöveg közötti komplemeter áthatást, a magunkon viselt szövegek szemiotikai, nyelvi tulajdonságait és jelentőségeit vizsgáltam – alkalmazott nyelvészeti irányból – a szakirodalmak és saját kutatásaim segítségével (kérdőív, riport, anyaggyűjtés). A széleskörű anyaggyűjtés révén több típusát is bemutattam a magunkon viselt szövegeknek, három csoportra bontva azokat: szövegamulettek, póló- és ruhafeliratok, tetoválások. Vizsgáltam a nyelvi, nyelvészeti hatásait az emberi üzenőfalak meglétének és jelentősebbé válásának, főként a nyelvápolás vonatkozásában, illetve a nyelvi igényesség jegyében. A téma aktualitását a multimediális kommunikáció mindennapi gyakorlattá válása adja, amely a képi, ikonikus kommunikációra is kiterjed, melyhez besorolhatóak az embereken hordott szövegek is, melyek képként, ikonként is értelmezhetőek.



